ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-4

URBROJ:2178/15-05-16-1

Nova Gradiška, 29.2.2016.

ZAPISNIK

sa 43. sjednice Školskog odbora održane 29. veljače 2016. god. s početkom u 15.10 sati

Sjednicu Školskog odbora otvorio je potpredsjednik Školskog odbora gosp. Dario Marenić te je pozdravio nazočne članove odbora i konstatirao da je na sjednici Školskog odbora prisutno pet članova Školskog odbora, i to: gosp. Tomislav Wirth, gosp. Ivan Lozinjak, gđa. Ivana Gajski-Berić, gosp. Franjo Matijašević i gosp. Dario Marenić. Gđica. Valentina Buljubašić te gđa. Ljiljana Ptačnik ispričali su svoj nedolazak na ovu sjednicu zbog ranije preuzetih obveza.

Potpredsjednik Školskog odbora je konstatirao da je na sjednici prisutan dovoljan broj članova za donošenje pravovaljanih odluka. Potom je predložio usvajanje dnevnog reda koji se sastojao od sljedećih točaka:

**DNEVNI RED:**

**1. Usvajanje zapisnika sa 42. sjednice Školskog odbora**

**2. Usvajanje plana nabave za 2016. god.**

**3. Razno:**

**1. Usvajanje zapisnika sa 42. sjednice Školskog odbora**

Potpredsjednik Školskog odbora je u prvoj točki dnevnog reda istaknuo da su članovi dobili na uvid zapisnik sa 42. sjednice Školskog odbora te ih zamolio da iznesu eventualne dopune ili primjedbe .

**Članovi Školskog odbora nisu imali primjedbi na načinjeni zapisnik te je isti usvojen sa pet glasova za.**

**2. Usvajanje plana nabave za 2016. god.**

U drugoj točki dnevnog reda računovotkinja škole je upoznala članove odbora sa načinjenim planom nabave za proračunsku godinu, kojega je načinila ravnateljica škole na osnovu usvojenog financijskog plana za 2016. U planu nabave stavke koje su planirane financijskim planom su detaljnije razrađene po predmetima nabave.

Nadalje ističe da je Zakonom o javnoj nabavi propisano koje podatke navedeni dokument treba sadržavati te da se isti obavezno mora objaviti na internetskim stranicama naručitelja.

Računovođa je potom istaknula stavke po pozicijama koje čine plan nabave.

Nakon provedene rasprave u kojoj je dio članova odbora postavio nekoliko pitanja u vezi plana nabave, a koje je računovotkinja dodatno pojasnila, potpredsjednik Školskog odbora je isti predložio za usvajanje.

**Nakon provedenog glasovanja potpredsjednik Školskog odbora je konstatirao da su članovi Školskog odbora sa pet glasova za usvojili i donijeli plan nabave za 2016. god.**

**3. Razno:**

U točki razno ravnateljica je zamolila članove odbora za suglasnost na upošljavanje do 60 dana zaposlenica koje mijenjaju zaposlenicu koja se nalazi na bolovanju, a predaje stručne predmete i to za:

* Andreju Kovačević koja je zaposlena u školi na određeno nepuno radno vrijeme i obavlja zamjenu nenazočne zaposlenice u djelu sati ( 7 sati ukupno) te time dopunjuje normu od 40 sati tjedno te
* Antoniju Kovačić, koja ima zasnovan radni odnos u školi na određeno vrijeme do 15 dana i koja mijenja nenazočnu zaposlenicu u preostalom dijelu sati ( 33 sata ukupno)

**Članovi Školskog odbora su sa pet glasova za dali suglasnost na upošljavanje do 60 dana za Andreju Kovačević i Antoniju Kovačić.**

U daljnjem tijeku sjednice ravnateljica je iznijela podatke o projektu škole i samoj realizaciji izrade solarnog automobila s kojim bi se škola natjecala u Sisku u lipnju ove godine na utrci solarnih automobila. Ravnateljica je istaknula da se radi o projektu škole u kojoj sudjeluju učenici škole, a ideju vezanu uz izgled automobila kao najbolje rješenje je dala učenica 2 g. razreda Anita Vidić. Za konačni izgled crteža zaslužan je i Anitin bratić koji mu je dao 3D izgled.

Kako bi se ostvario ovaj projekt, školi su potrebna sredstva u iznosu oko 200.000,00 kn. koja će se pokušati pribaviti donacijama.

Ovu ideju su podržali i članovi Školskog odbora. Tijekom rasprave vezane uz ovu točku dnevnog reda gosp. Marenić je ponudio svoju pomoć u uspostavi kontakata i prikupljanju sredstava za realizaciju navedenog projekta, te skrenuo pozornost na zaštitu autorskih prava.

Budući da su iscrpljene sve točke dnevnog reda 43. sjednica Školskog odbora je okončana u 16.12 sati.

Zapisničar: Potpredsjednik Školskog odbora:

Vesna Batalo,dipl.iur. Dario Marenić